PATVIRTINTA

Direktoriaus 2019 m. sausio 2 d.

įsakymu Nr. V- 1

**VARĖNOS R. PERLOJOS DAUGIAFUNKCIS CENTRAS**

**KORUPCIJOS PREVENCIJOS PROGRAMA 2019-2021 METAMS**

**I. BENDROSIOS NUOSTATOS**

1. Varėnos r. Perlojos daugiafunkcio centro (toliau – Centras) korupcijos prevencijos programa 2019-2021 metams (toliau – programa) skirta korupcijos prevencijai ir korupcijos pasireiškimo galimybėms mažinti įstaigoje.

2. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. IX-1537, Lietuvos Respublikos nacionalinės kovos su korupcija 2015-2025 metų programos įgyvendinimo 2015-2019 metų tarpinstituciniu veiklos planu, patvirtintu Lietuvos Respublikos Vyriausybės 2015 m. birželio 17 d. nutarimu Nr. 648, Padalinių ir asmenų, valstybės ar savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklėmis, patvirtintomis Lietuvos Respublikos Vyriausybės 2004 m. gegužės 19 d. nutarimu Nr. 607, Varėnos r. savivaldybės 2019-2021 m. korupcijos prevencijos programa, patvirtinta Varėnos r. savivaldybės tarybos 2018 m. gruodžio 21 d. sprendimu Nr. T-VIII-1107.

3. *Programos tikslas* - užtikrinti veiksmingą ir kryptingą prevencijos kontrolę daugiafunkciame centre, šalinti neigiamas sąlygas, skatinančias korupcijos atsiradimą, siekti darbuotojų atgrasinimo nuo korupcinio pobūdžio nusikalstamų veikų.

4. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešą Centro darbuotojų veiklą.

5. Programos strateginės kryptys - korupcijos prevencija, antikorupcinis švietimas ir informavimas.

6. Programa grindžiama korupcijos prevencija, visuomenės ir Centro darbuotojų antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.

**II. CENTRO VEIKLOS SITUACIJOS ANALIZĖ ANTIKORUPCINIU POŽIŪRIU**

7. Centre korupcija galima šiose srityse:

7.1. formuojant darbuotojų personalą;

7.2. organizuojant ir vykdant viešųjų pirkimų procedūras;

7.3. priimant vaikus į ikimokyklinio ir priešmokyklinio ugdymo grupes;

7.4. naudojant Centro biudžetą.

8. Centro direktorius kasmet atsiskaito už įstaigos ūkinę ir finansinę veiklą steigėjui. Centro bendruomenė informuojama apie ugdymo lėšų, savivaldybės biudžeto, 2 procentų, GMP, specialiųjų programų lėšų panaudojimą.

9. Centro turto valdymas ir disponavimas apskaitomas Varėnos r. centralizuotoje savivaldybės biudžetinių įstaigų buhalterijoje, atliekant kasmetinę ilgalaikio, mažaverčio turto inventorizaciją.

10. Centro internetinėje svetainėje skelbiamos įstaigos finansinių ataskaitų rinkiniai. Viešieji pirkimai vykdomi elektroniniu būdu per CVP IS ir CPO sistemas, vadovaujantis Viešųjų pirkimų įstatymu.

**III. PROGRAMOS TIKSLAI IR UŽDAVINAI**

11. *Programos tikslai:*

11.1. mažinti korupcijos pasireiškimo priežastis ir šalinti jas;

11.2. užtikrinti skaidrią ir veiksmingą antikorupcinę veiklą Centre;

11.3. sukurti ir įgyvendinti veiksmingą ilgalaikių antikorupcinių priemonių sistemą, skatinančią plėtoti ryšius tarp Centro, darbuotojų, šeimų, šalinti prielaidas pasinaudoti tarnybine padėtimi, vadovautis viešųjų ir privačių interesų įstatymu.

12. Korupcijos tikslams pasiekti numatomi *programos uždaviniai:*

12.1. užtikrinti efektyvų numatytų priemonių įgyvendinimą;

12.2. nustatyti veiklos sritis, kuriose yra didelė korupcijos pasireiškimo tikimybė;

12.3. siekti, kad visų sprendimų priėmimo būdai būtų skaidrūs, atviri ir prieinami Centro ir tėvų bendruomenei;

12.4. įtraukti į korupcijos prevenciją Centro bendruomenę, ugdyti bendruomenės narių pilietinį sąmoningumą ir nepakantumą korupcijai;

12.5. viešai skelbti informaciją apie antikorupcinius veiksmus ir jų rezultatus Centro svetainėje.

**IV. PROGRAMOS TIKSLŲ IR UŽDAVINIŲ VERTINIMO KRITERIJAI**

13. Programos tikslų ir uždavinių *vertinimo kriterijai* nustatomi vadovaujantis kiekybės ir kokybės rodikliais:

13.1. korupcijos pasireiškimo tikimybės nustatymu Centre;

13.2. įvykdytų ir neįvykdytų programos įgyvendinimo priemonių skaičiumi;

13.3. didėjančiu nepakantumu korupcijai, tai yra anonimiškų ir oficialių pranešimų apie galimus korupcinio pobūdžio nusikaltimus skaičiaus didėjimu;

13.4. skundų, pateiktų vadovui, steigėjui, kitoms instancijoms, skaičiaus mažėjimu.

**V. PROGRAMOS ĮGYVENDINIMAS**

14. Programa įgyvendinama pagal Programos priede pateiktą Programos įgyvendinimo priemonių planą.

15. Programos įgyvendinimo priežiūrą bei kontrolę vykdo Centro direktorius ir atsakingas asmuo už korupcijos prevencijos ir kontrolės vykdymą.

16. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

**VI. BAIGIAMOSIOS NUOSTATOS**

17. Programa įsigalioja nuo 2019 m. sausio 2 dienos.

18. Centro direktorius kiekvienų metų pradžioje (iki I ketvirčio pabaigos) pateikia Korupcijos prevencijos programos įgyvendinimo ataskaitą.

19. Centro darbuotojai, kiti asmenys iki einamųjų metų IV ketvirčio pabaigos gali teikti Centro direktoriui pasiūlymus dėl Programos nuostatų, tikslų ir uždavinių atnaujinimo, priemonių plano keitimo ar/ir pildymo.

20. Atsižvelgiant į kompetentingų institucijų bei asmenų išvadas, rekomendacijas, metinę Centro direktoriaus ataskaitą, apklausų rezultatus, kitą reikšmingą informaciją, Programa ir Programos įgyvendinimo priemonių planas gali būti peržiūrimi iki einamųjų metų IV ketvirčio pabaigos.

21. Programa skelbiama Centro internetiniame puslapyje <https://www.perloja.varena.lm.lt>.

2019–2021 metų Korupcijos prevencijos programos

priedas

**VARĖNOS R. PERLOJOS DAUGIAFUNKCIS CENTRAS**

**2019–2021 METŲ KORUPCIJOS PREVENCIJOS PROGRAMOS**

**ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| Eil.  Nr. | Priemonės pavadinimas | Vykdymo laikas | Vykdytojas | Laukiami rezultatai |
| 1 | |  | | --- | | Užtikrinti korupcijos prevencijos priemonių viešumą. | | nuolat | Direktorius  Atsakingas už korupcijos prevenciją asmuo | *Bendruomenė informuota apie mokyklos vykdomą korupcijos prevencijos programą*, supažindinta su programos įgyvendinimo priemonių planu. Korupcijos prevencijos programa paskelbta mokyklos interneto svetainėje. Priemonių plano vykdymo ataskaitos pateikiamos kasmet iki I ketvirčio pabaigos. |
| 2 | Sudaryti galimybę  pastebėjusiems  korupcijos požymių pranešti apie tai raštu, el. paštu, telefonu. | nuolat | Direktorius  Atsakingas už korupcijos prevenciją asmuo | *Sudarytos galimybės pranešti, kreiptis pagalbos, susidūrus su korupcinio pobūdžio veikomis.* (Parengtas ir direktoriaus 2019 m. spalio 15 d. įsakymu Nr. V- 22-2 patvirtinta Informacijos apie pažeidimus, gautus vidiniu informacijos kanalu, teikimo ir tvarkymo aprašas.) |
| 3 | Įdiegti mokykloje veikiantį vidinį informacijos apie pažeidimus teikimo kanalą. Tirti skundus, pranešimus dėl galimų korupcinio pobūdžio veikų. | nuolat | Direktorius  Atsakingas už korupcijos prevenciją asmuo | *Sudarytos sąlygos informuoti apie galimus pažeidimus.* Interneto svetainėje skelbiamas centro vidinio informacijos apie pažeidimus teikimo kanalo įdiegimo ir jo funkcionavimo užtikrinimo tvarkos aprašas, kuris nustato informacijos apie centre galimai rengiamus, padarytus ar daromus pažeidimus teikimo, informacijos apie pažeidimus priėmimo centre veikiančiu vidiniu informacijos apie pažeidimus teikimo kanalu, jos vertinimo ir sprendimų priėmimo tvarką  Interneto svetainėje yra rekomenduojamo pranešimo apie pažeidimą pateikimo forma. |
| 4 | Savalaikis privačių interesų deklaracijų, pajamų ir turto deklaracijų pateikimas. | kasmet | Direktorius  Atsakingas už korupcijos prevenciją asmuo | *Sudarytos prielaidos išvengti viešų ir privačių interesų konflikto.*  Įstatymo nustatyta tvarka vykdomas savalaikis privačių interesų deklaracijų (direktorius, ūkvedys, asmenys inicijuojantys, organizuojantys viešuosius pirkimus ir viešųjų pirkimų komisijos nariai), pajamų ir turto deklaracijų pateikimas (direktorius, ūkvedys). |
| 5 | Centro finansines ataskaitas viešinti centro internetinėje svetainėje | kasmet | direktorius  buhalterė | *Užtikrinamas finansų naudojimo viešumas* |
| 6 | Skelbti Centro internetiniame puslapyje visą informaciją, susijusią su viešaisiais pirkimais.  CVP IS ir mokyklos interneto svetainėje skelbiama metų pirkimų suvestinė, metų viešųjų pirkimų ataskaita, mažos vertės pirkimų tvarkos aprašas.  Pirkimo sutartys nustatyta tvarka laiku viešinamos CVP IS. | pagal poreikį | Direktorius  Atsakingas už korupcijos prevenciją asmuo | *Užtikrinamas Viešųjų pirkimų reikalavimų laikymasis bei skaidrumas, užkertamas kelias korupcijos pasireiškimui.*  Viešieji pirkimai vykdomi vadovaujantis Lietuvos Respublikos Viešųjų pirkimų įstatymu, patvirtintu centro mažos vertės pirkimų tvarkos aprašu bei patvirtintomis centro viešųjų pirkimų organizavimo ir vidaus kontrolės taisyklėmis.  Viešuosius pirkimus inicijuojantys, vykdantys atsakingi asmenys susipažinę su etiško elgesio viešuosiuose pirkimuose gairėmis, pasirašę konfidencialumo pasižadėjimus ir nešališkumo deklaracijas. |
| 7 | Atlikti korupcijos pasireiškimo tikimybės nustatymo analizę ir vertinimą | 2020  2021 | Atsakingas už korupcijos prevenciją asmuo | *Bus atlikta korupcijos pasireiškimo tikimybės nustatymas ir vertinimas*, pasirinkant vertinti veiklos sritis:  2020 m.- Viešųjų pirkimų vykdymas, įstaigos ilgalaikio ir trumpalaikio turto inventorizacija  2021 m. – Vaikų maitinimo organizavimas centre. |